Um þrjátíu konur og fulltrúar frá Krafti, stuðningsfélagi fyrir ungt fólk með krabbamein, afhentu heilbrigðisráðuneytinu rúmlega 37 þúsund undirskriftir í morgun til að mótmæla áætluðum breytingum á brjóstaskimunum. Skimunarráð Embættis landlæknis lagði til að breyta aldursviðmiðum brjóstaskimana úr fjörutíu í fimmtíu ár. Tillagan vakti hörð viðbrögð og því ákvað heilbrigðisráðherra að fresta þessum breytingum um óákveðinn tíma. Elín Sandra Skúladóttir formaður Krafts afhenti undirskriftalistann í morgun.
Við viljum að þessi ákvörðun sé tekin til baka. við vitum í sjálfu sér ekkert hvað frestun þýðir, hvort þessu verði breytt einhvern tímann síðar. Við viljum tryggja að það verði í boði brjóstaskimanir fyrir konur frá 40 ára aldri.
ég er mætt hér í dag af því að ég var 36 þegar ég greinist með brjóstakrabbamein. ef ég hefði þurft að bíða þar til ég yrði 50 ára væri ég ekki á lífi, ég hefði aldrei náð þeim aldri. og sama á við um mjög margrar af þeim vinkonum sem ég kynntist í mínu ferli. Ef meinið þeirra hefði legið þannig að þær hefðu ekki fundið það sjálfar, myndu þær ekki lifa þangað til þær yrðu 50 ára.
37 þúsund undirskriftir voru afhentar heilbrigðisráðherra í morgun, þar sem mótmælt er fyrirhuguðum breytingum á brjóstaskimunum. Formaður Krafts vill að ráðherra hverfi frá þessum áformum. 